pythainlp/thai-wiki-dataset-v3 huggingface dataset:
พระมหากษัตริย์นิวซีแลนด์

พระมหากษัตริย์แห่งนิวซีแลนด์ คือระบอบราชาธิปไตยภายใต้รัฐธรรมนูญของประเทศนิวซีแลนด์โดยมีพระมหากษัตริย์ทรงเป็นประมุขแห่งรัฐ โดยองค์ปัจจุบันคือสมเด็จพระเจ้าชาลส์ที่ 3 เป็นสมเด็จพระราชาธิบดิแห่งนิวซีแลนด์ตั้งแต่ 8 กันยายน ค.ศ. 2022 ต่อจากพระราชมารดา และมีเจ้าชายวิลเลียม เจ้าชายแห่งเวลส์ เป็นรัชทายาทพระองค์ปัจจุบัน
จากผลของสนธิสัญญาไวตางีที่ทำในรัชสมัยของสมเด็จพระราชินีนาถวิกตอเรียแห่งสหราชอาณาจักร กับชาวเมารีในปีค.ศ. 1840 โดยมีผลทำให้พระมหากษัตริย์แห่งสหราชอาณาจักรกลายเป็นประมุขแห่งรัฐของนิวซีแลนด์ ต่อมาในภายหลังนิวซีแลนด์ได้ประกาศอิสรภาพจากสหราชอาณาจักรแล้ว สถาบันพระมหากษัตริย์จึงได้พัฒนามาเป็นสัญลักษณ์พิเศษของนิวซีแลนด์ โดยพระมหากษัตริย์แห่งนิวซีแลนด์นั้นในปัจจุบันถือเป็นพระมหากษัตริย์ของอีกกว่า 15 ประเทศในเครือจักรภพแห่งประชาชาติโดยในแต่ละประเทศนั้นล้วนมีเอกราชเป็นของตนเอง และมีสถาบันพระมหากษัตริย์เป็นของตนเองตามกฎหมาย ดังนั้นจึงทำให้พระมหากษัตริย์ของนิวซีแลนด์มีพระราชอิสริยยศเป็น "สมเด็จพระราชาธิบดิแห่งนิวซีแลนด์" (The King of New Zealand, Te Kīngi o Aotearoa) และทำให้พระองค์และสมาชิกในพระราชวงศ์ล้วนมีบทบาทในกิจกรรมสาธารณะต่างๆ ในนิวซีแลนด์ โดยตำแหน่งพระมหากษัตริย์ (ประมุข) เป็นสมาชิกพระราชวงศ์พระองค์เดียวที่มีบทบาททางรัฐธรรมนูญของนิวซีแลนด์
ตามรัฐธรรมนูญนั้นอำนาจบริหารทั้งหมดเป็นของพระมหากษัตริย์ ซึ่งการจะตรากฎหมายและบังคับใช้ได้นั้นจะต้องได้รับพระบรมราชานุญาตโดยมีพระบรมราชโองการเพื่อประกาศในราชกิจจานุเบกษาภายหลังจากการเห็นชอบโดยรัฐสภา อย่างไรก็ตามพระราชอำนาจนั้นเป็นไปตามบทบัญญัติในระบบราชาธิปไตยภายใต้รัฐธรรมนูญโดยจำกัดตามรัฐธรรมนูญ พระราชอำนาจส่วนมากนั้นใช้โดยสมาชิกรัฐสภาที่มาจากการเลือกตั้ง คณะรัฐมนตรีซึ่งมาจากสมาชิกรัฐสภา ผู้พิพากษาและผู้พิจารณาคดี พระราชอำนาจอื่นๆ ของพระมหากษัตริย์ อาทิเช่น การแต่งตั้งนายกรัฐมนตรีถือเป็นบทบาทสำคัญแต่ถือเป็นอำนาจจำกัดตามบทบาทของพระมหากษัตริย์
เนื่องจากพระมหากษัตริย์นั้นประทับอยู่ในสหราชอาณาจักร ส่วนใหญ่หน้าที่ตามรัฐธรรมนูญและพิธีการต่างๆ ภายในราชอาณาจักรนิวซีแลนด์นั้นจะกระทำโดยผู้แทนพระองค์ ซึ่งได้แก่ผู้สำเร็จราชการแห่งนิวซีแลนด์
ในปัจจุบันบทบาทของสถาบันพระมหากษัตริย์ในนิวซีแลนด์นั้นเป็นหัวข้อสำคัญเสมอมา โดยชาวนิวซีแลนด์บางส่วนคิดว่าจะเหมาะสมกว่าถ้านิวซีแลนด์เปลี่ยนการปกครองเป็นสาธารณรัฐโดยมีชาวนิวซีแลนด์เป็นประมุขแห่งรัฐแทน ในขณะที่ประชาชนอีกส่วนหนึ่งก็ยังสนับสนุนสถาบันพระมหากษัตริย์อยู่
==อ้างอิง==
ราชอาณาจักรเครือจักรภพ
รัฐธรรมนูญนิวซีแลนด์
ตำบลบีแซคี

บีแซคี (بیزکی) เป็นตำบลในอำเภอกลาง เทศมณฑลโกลแบฮอร์ จังหวัดโฆรอซอเนแรแซวี ประเทศอิหร่าน แบ่งออกเป็น 98 หมู่บ้าน จากสำมะโน พ.ศ. 2549 ตำบลนี้มีประชากร 11,740 คนใน 2,840 ครัวเรือน
== อ้างอิง ==
บีแซคี
บีแซคี
อำเภอกลาง (เทศมณฑลโกลแบฮอร์)

อำเภอกลางแห่งเทศมณฑลโกลแบฮอร์ (بخش مرکزی شهرستان گلبهار) เป็นอำเภอ (แบฆช์) ในเทศมณฑลโกลแบฮอร์ จังหวัดโฆรอซอเนแรแซวี ประเทศอิหร่าน จากสำมะโน พ.ศ. 2549 อำเภอนี้มีประชากร 34,556 คนใน 8,800 ครัวเรือน อำเภอนี้มี 2 เมือง คือ แชฮ์เรแจดีเดโกลแบฮอร์และโกลแมคอน และ 2 ตำบล คือ ตำบลบีแซคีและตำบลโกลแมคอน
== อ้างอิง ==
กลาง
กลาง
ผู้สำเร็จราชการนิวซีแลนด์

ผู้สำเร็จราชการนิวซีแลนด์ (Governor-general of New Zealand) เป็นผู้สำเร็จราชการในประเทศนิวซีแลนด์แทนพระมหากษัตริย์นิวซีแลนด์ ซึ่งพระองค์ปัจจุบันคือ สมเด็จพระราชินีนาถเอลิซาเบธที่ 2 ซึ่งประทับอยู่ที่สหราชอาณาจักร พระมหากษัตริย์ทรงแต่งตั้งผู้สำเร็จราชการตามคำกราบบังคมทูลของนายกรัฐมนตรีเพื่อปฏิบัติพระราชกรณียกิจแทนพระองค์ภายในราชอาณาจักรนิวซีแลนด์
ผู้สำเร็จราชการในสมัยก่อนปีค.ศ. 1917 เรียกว่า "ผู้ว่าราชการ" (governor) มีหน้าที่เป็นผู้แทนพระองค์ในพระมหากษัตริย์แห่งสหราชอาณาจักร และตัวแทนของรัฐบาลสหราชอาณาจักร ดังนั้นผู้ดำรงตำแหน่งในอดีตล้วนเป็นบุคคลสัญชาติบริติช ซึ่งส่วนใหญ่สืบมาจากตระกูลขุนนางตั้งแต่ช่วงปีค.ศ. 1890 เป็นต้นมา ต่อมาหลังจากการประกาศใช้ธรรมนูญแห่งเวสต์มินส์เตอร์เมื่อค.ศ. 1947 ผู้สำเร็จราชการได้มีความเป็นอิสระมากขึ้นในฐานะผู้แทนพระองค์ในพระมหากษัตริย์ ในปีค.ศ. 1972 เซอร์เดนิส บลันเดลล์ กลายเป็นชาวนิวซีแลนด์คนแรกที่ได้รับตำแหน่งผู้สำเร็จราชการ
ผู้สำเร็จราชการโดยปกติมีวาระการดำรงตำแหน่ง 5 ปี แต่สามารถยืดวาระได้เล็กน้อยตามความเหมาะสมแต่โดยปกติจะถือว่ามีวาระ "ตามพระราชอัธยาศัย" ผู้ดำรงตำแหน่งคนปัจจุบันคือ เดมซินดี คิโระ ซึ่งเข้ารับตำแหน่งเมื่อวันที่ 21 ตุลาคม ค.ศ. 2021 ผู้สำเร็จราชการใช้หน่วยราชการในสังกัดสำนักนายกรัฐมนตรี
==อ้างอิง==
รัฐบาลนิวซีแลนด์
รัฐธรรมนูญนิวซีแลนด์
พระมหากษัตริย์นิวซีแลนด์
ผู้สำเร็จราชการนิวซีแลนด์
เทศมณฑลเชนอรอน

เชนอรอน (چناران) เป็นเทศมณฑลในจังหวัดโฆรอซอเนแรแซวี ประเทศอิหร่าน โดยมีเชนอรอนเป็นเมืองหลัก ซึ่งอยู่ห่างจากแมชแฮดไปทางตะวันตกประมาณ 45 กิโลเมตร จากสำมะโน พ.ศ. 2549 เทศมณฑลนี้มีประชากร 108,533 คนใน 26,937 ครัวเรือน
เทศมณฑลเชนอรอนแบ่งออกเป็น 2 อำเภอ คือ อำเภอกลางและอำเภอโกลแบฮอร์ และมี 3 เมือง คือ เชนอรอน, แชฮ์เรแจดีเดโกลแบฮอร์ และโกลแมคอน
==อ้างอิง==
اطلس گیتاشناسی استان‌های ایران [Atlas Gitashenasi Ostanhai Iran] (Gitashenasi Province Atlas of Iran)
==แหล่งข้อมูลอื่น==
 
เชนอรอน
อาร์ม็อง-แอมานุแอล ดูว์ แปลซี เดอ รีเชอลีเยอ

อาร์ม็อง-แอมานุแอล ดูว์ แปลซี เดอ รีเชอลีเยอ (Armand-Emmanuel du Plessis de Richelieu) เป็นรัฐบุรุษและนักการเมืองชาวฝรั่งเศสในช่วงการฟื้นฟูราชวงศ์บูร์บง เขาสืบบรรดาศักดิ์ดยุกแห่งรีเชอลีเยอต่อจากบิดาใน ค.ศ. 1791
==ประวัติ==
เขาเกิดในกรุงปารีสในตระกูลรีเชอลีเยอ ซึ่งเป็นตระกูลขุนนางผู้ใกล้ชิดกับสถาบันกษัตริย์มากที่สุด ด้วยเหตุนี้ทำให้เป็นมีหัวคิดนิยมเจ้า ด้วยความที่เป็นบุตรชายคนโตของดยุก ทำให้เขาถูกเรียกตามมารยาทว่า เคานต์แห่งชีนง แม้ว่าไม่ไช่บรรดาศักดิ์อย่างเป็นทางการก็ตาม
ค.ศ. 1790 เขาได้รับมอบหมายจากพระนางมารี อ็องตัวแน็ต ให้เดินทางไปเป็นทูตที่กรุงเวียนนา จักรวรรดิโรมันอันศักดิ์สิทธิ์ เพื่อหารือเกี่ยวกับเหตุการณ์ปฏิวัติฝรั่งเศสกับจักรพรรดิโยเซ็ฟที่ 2 พระเชษฐาของพระนาง แต่ก่อนที่เขาจะเดินทางถึง จักรพรรดิโยเซ็ฟที่ 2 เสด็จสวรรคต เขาจึงได้เข้าร่วมพิธีราชาภิเษกของจักรพรรดิเลโอพ็อลท์ที่ 2 ที่นครฟรังค์ฟวร์ท แล้วจึงตามเสด็จไปยังกรุงเวียนนา ต่อมาเมื่อบิดาของเขาถึงแก่กรรมใน ค.ศ. 1791 พระเจ้าหลุยส์ที่ 16 ทรงเรียกตัวเขากลับกรุงปารีสเพื่อรับตำแหน่งและทำงานต่อจากบิดาที่พระราชวังตุยเลอรี
เขารู้สึกว่าตัวเองไม่มีบทบาทในราชสำนักที่จะช่วยกอบกู้สถานการณ์ของฝ่ายเจ้า จึงขออนุญาตสภาร่างรัฐธรรมนูญแห่งชาติเดินทางกลับไปเป็นทูตที่กรุงเวียนนา เมื่ออาศัยอยู่เวียนนาได้สักพัก เขาเข้าร่วมกับกองทัพของเจ้าชายแห่งกงเด (ลูกพี่ลูกน้องของพระเจ้าหลุยส์ที่ 16) ซึ่งตั้งทัพอยู่บริเวณเมืองโคเบล็นทซ์นอกชายแดนฝรั่งเศส เพื่อต่อต้านฝ่ายปฏิวัติ แต่เมื่อกองทัพของกงเดประสบความพ่ายแพ้หลายครั้ง เขาจึงเดินทางไปรับราชการทหารในรัสเซียตามคำชวนของพระนางเจ้าเยกาเจรีนา และได้รับยศพลตรีในกองทัพจักรวรรดิรัสเซีย เขาลาออกเมื่อเกิดการผลัดแผ่นดินในรัสเซีย เนื่องจากจักรพรรดิพอลที่ 1 แห่งรัสเซีย ไม่ทรงโปรดปรานเขา ต่อมาเมื่อจักรพรรดิพอลถูกปลงพระชนม์ใน ค.ศ. 1801 อเล็กซานเดอร์ที่ 1 แห่งรัสเซีย จักรพรรดิพระองค์ใหม่ซึ่งทรงคุ้นเคยกับเขา ทรงชวนเขากลับมารับราชการรัสเซียอีกครั้ง
เขารับราชการรัสเซียจนถึง ค.ศ. 1814 แล้วจึงเดินทางกลับฝรั่งเศส แต่เมื่อนโปเลียนหนีจากเกาะเอลบาและกลับมาทวงคืนบัลลังก์ รีเชอลีเยอเดินทางไปกรุงเวียนนาเพื่อเข้าร่วมกับกองทัพรัสเซีย และเมื่อสามารถขับไล่นโปเลียนแบบราบคาบ เขากลายเป็นบุคคลที่อิทธิพลในฐานะคนสนิทของจักรพรรดิรัสเซีย แต่เขาก็ยังปฏิเสธตำแหน่งในรัฐบาลฝรั่งเศส ท้ายที่สุด เมื่อนายกรัฐมนตรีตาแลร็องลาออกก่อนหน้าการเปิดประชุมสภาฐานันดรชุดใหม่ที่มีแต่พวกคลั่งเจ้า เขาตัดสินใจรับตำแหน่งนายกรัฐมนตรีต่อจากตาแลร็อง บันทึกของเขาระบุว่าเขาไม่รู้จักใครสักคนในคณะรัฐมนตรี
==บรรดาศักดิ์==
ค.ศ. 1766–1791: เคานต์แห่งชีนง (Comte de Chinon)
ค.ศ. 1791–1822: ดยุกแห่งฟรงซัก (Duc de Fronsac)
ค.ศ. 1791–1822: ดยุกแห่งรีเชอลีเยอ (Duc de Richelieu)
==อ้างอิง==
นายกรัฐมนตรีฝรั่งเศส
นักการทูตชาวฝรั่งเศส
บุคคลในสงครามนโปเลียนชาวฝรั่งเศส
บุคคลจากปารีส
ตระกูลรีเชอลีเยอ
สเวิร์ฟ สตริกแลนด์

สตีฟอน สตริกแลนด์ (Stephon Strickland; 30 กันยายน ค.ศ. 1990) เป็นนักมวยปล้ำอาชีพชาวอเมริกันที่เซ็นสัญญากับ WWE ภายใต้นาม ไอไซอา "สเวิร์ฟ" สกอตต์ (Isaiah "Swerve" Scott) เป็นแชมป์ NXT North American Championship เป็นหัวหน้ากลุ่มของ Hit Row
ในนาม เชน สตริกแลนด์ (Shane Strickland) เป็นที่รู้จักในการปล้ำสมาคม Maryland Championship Wrestling (MCW), Major League Wrestling (MLW), Evolve Wrestling และ Combat Zone Wrestling (CZW) ได้แชมป์ MLW World Heavyweight Champion, Evolve Champion และ CZW World Heavyweight Champion เขายังเป็นที่รู้จักดีในสมาคม Lucha Underground ภายใต้นาม คิลช็อต (Killshot) นอกจากนี้เขายังเป็นอดีตแชมป์ CZW Wired TV Champion และ PCW Ultra Heavyweight Champion ในปี 2022 ได้เซ็นสัญญากับ AEW ในชื่อ สเวิร์ฟ สตริกแลนด์ (Swerve Strickland)
==ผลงาน==
All Elite Wrestling
*AEW World Tag Team Championship (1 time) - with Keith Lee
Combat Zone Wrestling
*CZW World Heavyweight Championship (1 time)
*CZW Wired TV Championship (2 times)
DEFY Wrestling
*DEFY World Championship (2 times)
*Defy Tag Team Championship (1 time) - with Christopher Daniels
Evolve
*Evolve Championship (1 time)
Ground Xero Wrestling
*GXW Respect Championship (1 time)
Lucha Underground
*Lucha Underground Trios Championship (2 times) – with A. R. Fox and Willie Mack (1) and The Mack and Son of Havoc (1)
Major League Wrestling
*MLW World Heavyweight Championship (1 time)
*MLW World Heavyweight Title Tournament (2018)
Next Generation Wrestling
*NGW Championship (1 time)
PCW Ultra
*PCW Ultra Heavyweight Championship (1 time)
*PCW Ultralight Championship (1 time)
Pro Wrestling Illustrated
*Ranked No. 185 of the top 500 singles wrestlers in the PWI 500 in 2021
Vicious Outcast Wrestling 
*VOW Hyper Sonic Championship (1 time)
Westside Xtreme Wrestling
*wXw World Tag Team Championship (1 time) – with David Starr
*World Tag Team League (2016) – with David Starr
WrestleCircus
*WrestleCircus Ringmaster Championship (1 time)
WWE
*NXT North American Championship (1 time)
==แมตช์ที่เดิมพัน==
{|class="wikitable sortable" width=100%  style="text-align: center"
|-
!style="background: #e3e3e3;" width=20% scope="col"|Winner (wager)
!style="background: #e3e3e3;" width=20% scope="col"|Loser (wager)
!style="background: #e3e3e3;" width=20% scope="col"|Location
!style="background: #e3e3e3;" width=20% scope="col"|Event
!style="background: #e3e3e3;" width=15% scope="col"|Date
!class="unsortable" style="background: #e3e3e3;" width=5% scope="col"|Notes
|-
|Son of Havoc (mask)
|Killshot (mask)
|Boyle Heights, California
|Ultima Lucha Cuatro
|October 31, 2018 (air date)
|
|}
==อ้างอิง==
==แหล่งข้อมูลอื่น==
นักมวยปล้ำอาชีพชาวอเมริกัน
นักมวยปล้ำสวมหน้ากาก
นักมวยปล้ำอาชีพชายชาวอเมริกันเชื้อสายแอฟริกัน
ท่านจาฮี ชีวิตนี้ไม่มีถอย!

ท่านจาฮี ชีวิตนี้ไม่มีถอย! หรือ ท่านปีศาจจาฮี ชีวิตนี้ไม่มีถอย!  เป็นซีรีส์มังงะญี่ปุ่นแนวตลก เขียนเรื่องและวาดภาพโดยวากาเมะ คมบุ ตีพิมพ์ในนิตยสารกังกังโจ๊กเกอร์รายเดือน นิตยสารการ์ตูนแนวโชเน็งของสำนักพิมพ์ สแควร์เอนิกซ์ตั้งแต่เดือนสิงหาคม พ.ศ. 2560 และได้รับการรวบรวมเป็นหนังสือการ์ตูนรวมเล่ม (ทังโกบง) ถึงเล่มที่ 9 ได้รับการดัดแปลงเป็นซีรีส์อนิเมะโทรทัศน์โดยสตูดิโอซิลเวอร์ลิงก์ ออกอากาศตั้งแต่เดือนสิงหาคมถึงธันวาคม พ.ศ. 2564 ทางผังรายการ ANiMAZiNG!!! ของช่อง   ABC และ TV Asahi
== ตัวละคร ==
== ดูเพิ่ม ==
เมดคนนี้มีพิรุธ — อีกหนึ่งซีรีส์มังงะโดยผู้เขียนเดียวกัน
== หมายเหตุ ==
== อ้างอิง ==
== แหล่งข้อมูลอื่น==
เว็บไซต์ทางการของมังงะ 
เว็บไซต์ทางการภาษาอังกฤษของมังงะ ที่ Square Enix Manga & Books 
เว็บไซต์ทางการของอนิเมะ 
มังงะที่ตีพิมพ์ในปี พ.ศ. 2560
อนิเมะที่ออกฉายในปี พ.ศ. 2564
การ์ตูนญี่ปุ่นแนวสุขนาฏกรรม
การ์ตูนญี่ปุ่นแนวโชเน็ง
การ์ตูนญี่ปุ่นแนวเสี้ยวชีวิต
สยามอินเตอร์คอมิกส์
กังกังคอมิกส์
สาวน้อยเวทมนตร์ มาโดกะ บันทึกมากิอา

สาวน้อยเวทมนตร์ มาโดกะ [บันทึกมากิอา]  เป็นวิดีโอเกมเล่นตามบทบาทญี่ปุ่น พัฒนาโดย f4samurai สำหรับระบบแอนดรอยด์และไอโอเอส เปิดตัวโดยอนิเพล็กซ์ในญี่ปุ่นเมื่อวันที่ 22 สิงหาคม พ.ศ. 2560 และในอเมริกาเหนือเมื่อวันที่ 25 มิถุนายน พ.ศ. 2562 เกมเป็นเนื้อเรื่องภาคแยกของซีรีส์อนิเมะ สาวน้อยเวทมนตร์ มาโดกะ ในปี พ.ศ. 2554 เป็นเรื่องราวเกี่ยวกับตัวละครเอกคนใหม่ชื่อทามากิ อิโรฮะ ที่มายังเมืองคามิฮามะเพื่อตามหาน้องสาวที่หายตัวไป
ได้รับการดัดแปลงเป็นมังงะ ตีพิมพ์ในนิตยสาร Manga Time Kirara Forward ตั้งแต่วันที่ 24 สิงหาคม พ.ศ. 2561 วาดภาพโดยฟูจิโนะ ฟูจิ ได้รับการดัดแปลงเป็นละครเวทีในปี พ.ศ. 2561 เช่นกัน ซีรีส์อนิเมะโทรทัศน์ดัดแปลงจากเกม สร้างโดยสตูดิโอ  Shaft ออกอากาศระหว่างเดือนมกราคมถึงมีนาคม พ.ศ. 2563 ฤดูกาลที่ 2 มีออกอากาศระหว่างเดือนสิงหาคมถึงกันยายน พ.ศ. 2564 และฤดูกาลที่ 3 ออกอากาศในเดือนเมษายน พ.ศ. 2565
== หมายเหตุ ==
== อ้างอิง ==
== แหล่งข้อมูลอื่น ==
เว็บไซต์ทางการ 
เว็บไซต์ทางการ 
เว็บไซต์ทางการของอนิเมะ 
เว็บไซต์ทางการของอนิเมะ 
เว็บไซต์ทางการของละครเวที ที่ Nelke Planning
วิดีโอเกมที่ออกวางจำหน่ายในปี พ.ศ. 2560
มังงะที่ตีพิมพ์ในปี พ.ศ. 2561
มังงะที่ตีพิมพ์ในปี พ.ศ. 2562
อนิเมะที่ออกฉายในปี พ.ศ. 2563
อนิเมะที่ออกฉายในปี พ.ศ. 2564
อนิเมะที่ออกฉายในปี พ.ศ. 2565
เกมกาชา
เกมสำหรับแอนดรอยด์
เกมสำหรับไอโอเอส
การ์ตูนญี่ปุ่นแนวเซเน็ง
วิดีโอเกมที่พัฒนาขึ้นในประเทศญี่ปุ่น
การ์ตูนสาวน้อยเวทมนตร์
วัดอุตตมาราม (ประเทศมาเลเซีย)

วัดอุตตมาราม เป็นวัดไทยสังกัดคณะสงฆ์ฝ่ายมหานิกาย ตั้งอยู่ในอำเภอปาซีร์มัซ รัฐกลันตัน ประเทศมาเลเซีย
วัดอุตตมาราม เดิมชื่อ วัดบางแซะ สร้างเมื่อ พ.ศ. 2409 ขณะที่กลันตันเป็นประเทศราชของสยาม ตรงกับสมัยพระบาทสมเด็จพระจอมเกล้าเจ้าอยู่หัว ชุมชนชาวสยามในหมู่บ้านบางแซะนั้นเกิดจากการอพยพมาจากบ้านตอเป็ง เมื่อเริ่มสร้างชุมชนจึงสร้างวัดขึ้น ชื่อบางแซะมาจากลักษณะพื้นที่ คำว่า แซะ คือ การแซะของน้ำ เป็นพื้นที่ที่มีน้ำไหลแซะผ่าน มีแม่น้ำสุไหงเลอมาลไหลผ่าน ปัจจุบันวัดมีที่ดิน 2 ผืน ผืนหนึ่งคือที่ตั้งวัด มีเนื้อที่ 10 เอเคอร์ อีกผืนอยู่ที่หมู่บ้านตอเป็ง มีเนื้อที่ประมาณ 5 เอเคอร์ เป็นพื้นที่ปลูกยางพารา
วัดอุตตมารามมีชื่อเสียงมากเนื่องจากมีเจ้าคณะรัฐกลันตันติดต่อกันถึง 3 รูป โดยหลวงพ่อครน ปุณณสุวัณโณ ถือเป็นพระเกจิเพียงรูปเดียวที่อยู่ต่างแดน ท่านมีวาจาสิทธิ์เป็นที่เคารพและเกรงขามทั้งชาวพุทธศาสนิกชนและชาวมุสลิม คนสิงคโปร์และมาเลเซีย มักเรียกท่านว่า โต๊ะรายา ซึ่งมีความหมายเทียบเท่าสังฆราช วัตถุมงคลของท่านนั้น เป็นที่รู้จักแพร่หลายและเป็นนิยมอย่างสูงในแวดวงนักนิยมสะสมพระเครื่องของพุทธศาสนิกชนทั้งชาวไทย สิงคโปร์ และมาเลเซีย โดยเฉพาะพระปิดตา
อาคารและเสนาสนะของวัดได้แก่ อุโบสถทรงจัตุรมุขเริ่มลงเสาเข็ม พ.ศ. 2495 มียอดอย่างปราสาทในตอนปลายพุทธศตวรรษที่ 25 กุฏิเจ้าอาวาส ศาลาการเปรียญ ชั้นบนเป็นกุฏิ ชั้นล่างเป็นห้องสมุด วิหาร กุฏิแม่ชี และโรงเรียนสอนภาษาไทยวัดอุตตมาราม หอพระพรหม และหอระฆัง เป็นต้น
==รายนามเจ้าอาวาส==
พระอุปัชฌาย์ศุกร์
ท่านตะโละ
ท่านจันทร์
ท่านหวัง
ท่านเจ้าคุณพระวิจารณมุนี หลวงพ่อครน ปุณณสุวัณโณ
ท่านเจ้าคุณพระวิจารณมุนี หลวงพ่อจันทร์ เกสโร
ท่านเจ้าคุณพระวิจารณมุนี หลวงพ่อมิตร สีลคุโณ
พระครูอุดมธรรมปฏิภาณ
==อ้างอิง==
อุตตมาราม
ศาสนสถานในรัฐกลันตัน
นายกรัฐมนตรีนิวซีแลนด์

นายกรัฐมนตรีแห่งนิวซีแลนด์ (Prime Minister of New Zealand, Te pirimia o Aotearoa) เป็นหัวหน้ารัฐบาลของประเทศนิวซีแลนด์ ผู้ดำรงตำแหน่งคนปัจจุบันคือ คริส ฮิปกินส์ หัวหน้าพรรคแรงงานนิวซีแลนด์ ตั้งแต่วันที่ 25 มกราคม ค.ศ. 2023
นายกรัฐมนตรีมีฐานะเป็นรัฐมนตรีที่มีอันดับอาวุโสสูงสุด โดยเป็นประธานการประชุมคณะรัฐมนตรี แบ่งหน้าที่รับผิดชอบต่าง ๆ ให้กับรัฐมนตรีต่าง ๆ ในรัฐบาล เป็นโฆษกของรัฐบาล และทั้งยังถวายคำเสนอแนะต่อพระมหากษัตริย์หรือผู้แทนพระองค์ซึ่งได้แก่ ผู้สำเร็จราชการ นอกจากนี้ยังดำรงตำแหน่งเป็นรัฐมนตรีรับผิดชอบโดยตรงต่อกรมนายกรัฐมนตรีและคณะรัฐมนตรี (Department of the Prime Minister and Cabinet)
ตำแหน่งนายกรัฐมนตรีมีขึ้นมาจากจารีตรัฐธรรมนูญตั้งแต่ในอดีตตั้งแต่สมัยที่นิวซีแลนด์ยังเป็นอาณานิคมของสหราชอาณาจักร ตามจารีตรัฐธรรมนูญบัญญัติให้ผู้สำเร็จราชการนั้นจะต้องเลือกบุคคลใดเป็นนายกรัฐมนตรีซึ่งบุคคลนั้นจะต้องได้รับการสนับสนุนและความไว้วางใจจากสภาผู้แทนราษฎร ซึ่งโดยปกติแล้วคือผู้นำรัฐสภาที่มาจากพรรคการเมืองที่มีจำนวนที่นั่งมากที่สุดในสภาผู้แทนราษฎร นายกรัฐมนตรีและคณะรัฐมนตรีมีหน้าที่รับผิดชอบโดยตรงต่อผู้สำเร็จราชการ สภาผู้แทนราษฎร พรรคการเมือง และการเลือกตั้งของประเทศ
เริ่มแรกนั้นตำแหน่งหัวหน้ารัฐบาลถูกเรียกว่า "เลขาธิการอาณานิคม" (Colonial secretary) หรือ "มุขมนตรี" (First minister) ซึ่งต่อมาถูกเปลี่ยนในปี ค.ศ. 1869 เป็น "นายกรัฐมนตรี" โดยใช้ภาษาอังกฤษว่า "Premier" กว่า 30 ปี ซึ่งต่อมาเปลี่ยนมาใช้คำว่า "Prime minister" อย่างลำลองในปี ค.ศ. 1901 ในสมัยของริชาร์ด เซดดอน ต่อมาใน ค.ศ. 1907 ในการออกปฏิญญานิวซีแลนด์เพื่อเป็นประเทศในเครือจักรภพ ได้ใช้เรียกตำแหน่งนายกรัฐมนตรีในภาษาอังกฤษอย่างเป็นทางการว่า "Prime minister" ในภาษาเมารี ยังใช้เรียกคำเดิมคือ pirimia ที่มาจาก "Premier" อยู่ดังเดิม นายกรัฐมนตรีแห่งนิวซีแลนด์นั้นจะได้รับการเรียกเป็น "เดอะไรต์ออนะระเบิล" (The right honourable, Rt Hon.) ซึ่งแปลว่า "ผู้ทรงเกียรติมาก" โดยถือเป็นสิทธิพิเศษตลอดชีพ
ในกรณีที่นายกรัฐมนตรีและรัฐบาลขยายออกไป ไม่สามารถควบคุมความเชื่อมั่นของสภาได้อีกต่อไป ไม่ว่าจะโดยการสูญเสียคะแนนเสียงไว้วางใจหรือเป็นผลมาจากการเลือกตั้ง อนุสัญญากำหนดว่าพวกเขาควรยื่นคำลาออกต่อผู้ว่าราชการจังหวัด เนื่องจากพระราชบัญญัติรัฐธรรมนูญปี 1986 กำหนดให้มีการเลือกตั้งทั่วไปทุก ๆ สามปี นี่เป็นระยะเวลาสูงสุดที่นายกรัฐมนตรีจะดำรงตำแหน่งได้โดยไม่ต้องต่ออายุอาณัติของตน
==อ้างอิง==
นายกรัฐมนตรีนิวซีแลนด์
รัฐธรรมนูญนิวซีแลนด์
รัฐบาลนิวซีแลนด์
การเมืองนิวซีแลนด์
กีฬาเรือพายในโอลิมปิกฤดูร้อน 2020 – เรือกรรเชียงเดี่ยวพายคู่ ชาย

การแข่งขันกีฬาเรือพายในโอลิมปิกฤดูร้อน 2020 – เรือกรรเชียง บุคคลชาย เป็น 1 ใน 14 รายการแข่งขันเรือพายที่โตเกียว ประเทศญี่ปุ่น จะจัดขึ้นระหว่างวันที่ 20-30 กรกฎาคม พ.ศ. 2564 ที่สวนป่าริมอ่าวโตเกียว ครั้งนี้จัดการแข่งขันกีฬาเรือพายในโอลิมปิกเป็นครั้งที่ 24 ในโอลิมปิกฤดูร้อน
== การคัดเลือก ==
== ปฏิทินการแข่งขัน ==
เวลาทั้งหมดเป็นเวลามาตรฐานญี่ปุ่น (UTC+9).
== อ้างอิง ==
กีฬาในโอลิมปิกฤดูร้อน 2020
กีฬาเรือพายในโอลิมปิกฤดูร้อน
กีฬาเรือพายในโอลิมปิกฤดูร้อน 2020 – เรือกรรเชียงแปด มีนายท้าย ชาย

การแข่งขันกีฬาเรือพายในโอลิมปิกฤดูร้อน 2020 – ทีมชาย 8 คน เป็น 1 ใน 14 รายการแข่งขันเรือพายที่โตเกียว ประเทศญี่ปุ่น จะจัดขึ้นระหว่างวันที่ 25-30 กรกฎาคม พ.ศ. 2564 ที่สวนป่าริมอ่าวโตเกียว ครั้งนี้จัดการแข่งขันกีฬาเรือพายในโอลิมปิกเป็นครั้งที่ 24 ในโอลิมปิกฤดูร้อน
== การคัดเลือก ==
== ปฏิทินการแข่งขัน ==
เวลาทั้งหมดเป็นเวลามาตรฐานญี่ปุ่น (UTC+9).
== อ้างอิง ==
กีฬาในโอลิมปิกฤดูร้อน 2020
กีฬาเรือพายในโอลิมปิกฤดูร้อน
ศารทาปีฐ

ศารทาปีฐ หรือ ศารทาบิฐ (شاردا پیٹھ, กัศมีร์:  (แนสแทอ์ลีก), शारदा पीठ (เทวนาครี),  (ศารทา)) เป็นซากปรักหักพังของโบสถ์พราหมณ์และวิทยาลัยโบราณ ตั้งอยู่ในอาฌาดจัมมูและกัศมีร์ ประเทศปากีสถาน ในช่างศตวรรษที่ 6 ถึง 12 ที่นี่เคยเป็นศูนย์กลางการศึกษากึ่งเทวาลัยที่ใหญ่ที่สุดแห่งหนึ่งในอนุทวีปอินเดีย รวมถึงมีส่วนสำคัญต่ออักษรศารทาในอินเดียเหนือ
ศารทาปีฐเป็นหนึ่งในมหาศักติปีฐ เทวสถานศักติที่มีความสำคัญ 18 แห่ง ศาสนิกชนฮินดูเชื่อว่าที่นี่เป็นที่ประดิษฐานพระหัตถ์ขวาของพระแม่สตีที่ร่วงหล่นลงมาบนโลก ศารทาปีฐเป็นหนึ่งในสามเทวสถานสำคัญที่จาริกของกัศมีรีปัณฑิต อีกสองแห่งคือมารตัณฑสูรยมนเทียร และ อมรนาถมนเทียร
ศารทาปีฐตั้งอยู่ราว  จากเมืองมุซัฟฟาราบาด เมืองหลวงของเขตปกครองอาฌาดกัศมีร์ของปากีสถาน และ  จากเมืองศรีนคร เมืองหลวงของชัมมูและกัศมีร์ของอินเดีย และห่างไป  จากเส้นพรมแดนปกครองของสองประเทศ ปีฐตั้งอยู่ราว  เหนือระดับน้ำทะเล ริมแม่น้ำนีลุม ในหมู่บ้านศารทา กลางหุบเขาหรมุข เขาที่ซึ่งกัศมีรีปัณฑิตเชื่อว่าเป็นวิมานของพระศิวะ
==อ้างอิง==
===บรรณานุกรม===
.
Mahodand Lake
อาทิศังกระ
โบสถ์พราหมณ์ในประเทศปากีสถาน
ประวัติศาสตร์กัศมีร์
โบสถ์ศักติ
สิ่งก่อสร้างในประเทศปากีสถาน
ศักติปีฐ
Philosophiæ Naturalis Principia Mathematica

Philosophiæ Naturalis Principia Mathematica (ท. "หลักคณิตศาสตร์ของปรัชญาธรรมชาติ") หรือมักเรียกย่อเป็น ปรินซิเปีย (Principia) เป็นงานเขียนสามเล่มเป็นภาษาละตินของไอแซก นิวตัน นักวิทยาศาสตร์ชาวอังกฤษ จัดพิมพ์ครั้งแรกเมื่อวันที่ 5 กรกฎาคม 1687
หนังสือ ปรินซิเปีย ระบุกฎการเคลื่อนที่ของนิวตัน และวางรากฐานของกลศาสตร์ดั้งเดิม, กฎความโน้มถ่วงสากลของนิวตัน และได้พิสูจน์กฎการเคลื่อนที่ของดาวเคราะห์ของโยฮันเนส เคปเลอร์ (ซึ่งโยฮันเนส เคปเลอร์ตั้งกฎขึ้นจากข้อมูลที่เขาสังเกตได้)
ในการวางทฤษฎีกายภาพของเขา นิวตันได้พัฒนาและใช้วิธีการทางคณิตศาสตร์ซึ่งบัดนี้อยู่ในแขนงแคลคูลัส
== อ้างอิง ==
ไอแซก นิวตัน
หนังสือวิทยาศาสตร์
ผลงานในปี พ.ศ. 2230
แอนติบอดีลบล้างฤทธิ์

แอนติบอดีลบล้างฤทธิ์ (neutralizing antibody, NAb) เป็นแอนติบอดีชนิดหนึ่งที่สามารถป้องกันเซลล์จากสิ่งก่อโรคได้ด้วยการล้างฤทธิ์ในเชื้อก่อโรคนั้นผ่านกลไกทางชีววิทยา การล้างฤทธิ์เป็นกระบวนการที่ทำให้สิ่งก่อโรคนั้นๆ ไม่สามารถทำให้เกิดการติดเชื้อหรือทำให้เกิดพยาธิสภาพได้อีกต่อไป แอนติบอดีชนิดนี้เป็นส่วนหนึ่งของระบบภูมิคุ้มกันแบบฮิวเมอรัลซึ่งเป็นส่วนหนึ่งของระบบภูมิคุ้มกันแบบปรับตัวอีกทีหนึ่ง สามารถป้องกันร่างกายจากไวรัส แบคทีเรียชนิดอาอศัยในเซลล์ และพิษที่ถูกสร้างโดยแบคทีเรียได้ แอนติบอดีนี้จะไปจับกับโครงสร้างพื้นผิวของสิ่งก่อโรคที่เป็นเป้าหมาย (เรียกโครงสร้างที่แอนติบอดีเข้าไปจับนี้ว่า แอนติเจน) ทำให้โครงสร้างที่ถูกจับนั้นไม่สามารถไปทำปฏิกิริยากับเซลล์ร่างกายได้ การเกิดภูมิคุ้มกันที่มาจากแอนติบอดีล้างฤทธิ์เรียกว่าภูมิคุ้มกันอย่างสมบูรณ์ สามารถกำจัดสิ่งก่อโรคได้ก่อนที่จะทำให้เกิดการติดเชื้อ
==อ้างอิง==
แอนติบอดี
อำเภอกลาง (เทศมณฑลเซพีดอน)

อำเภอกลางแห่งเทศมณฑลเซพีดอน (بخش مرکزی شهرستان سپیدان) เป็นอำเภอ (แบฆช์) ในเทศมณฑลเซพีดอน จังหวัดฟอร์ส ประเทศอิหร่าน จากสำมะโน พ.ศ. 2549 อำเภอนี้มีประชากร 24,059 คนใน 5,363 ครัวเรือน อำเภอนี้มีเพียงเมืองเดียวคือแอร์แดคอน และมี 2 ตำบล คือ ตำบลแฆฟรีและตำบลโคเมฮร์
== อ้างอิง ==
กลาง
กลาง
คณะ (เกมเล่นตามบทบาท)

คณะ หรือ ปาร์ตี (party) คือกลุ่มของตัวละครที่ผจญภัยร่วมกันในเกมเล่นตามบทบาท ในการเล่นตามบทบาทบนโต๊ะจะประกอบด้วยกลุ่มของตัวละครของผู้เล่น ซึ่งบางครั้งมีการเพิ่มพันธมิตรตัวละครที่ผู้เล่นไม่ได้ควบคุมโดยผู้เล่นเหล่านั้นหรือโดยเกมมาสเตอร์ ส่วนในเกมคอมพิวเตอร์ ความสัมพันธ์ระหว่างคณะกับผู้เล่นแตกต่างกันมาก เกมเล่นตามบทบาทออนไลน์หรือคณะเกมออนไลน์ผู้เล่นจำนวนมากแบบเล่นตามบทบาท มักจะอยู่ในเขตเดียวกันกับคณะบนโต๊ะ ยกเว้นว่าพันธมิตรที่ไม่ใช่ผู้เล่นจะได้รับการควบคุมโดยปัญญาประดิษฐ์คอมพิวเตอร์ในระดับที่น้อยกว่าหรือสูงกว่าเสมอ ส่วนในเกมคอมพิวเตอร์แบบผู้เล่นเดี่ยว ผู้เล่นโดยทั่วไปจะควบคุมสมาชิกในคณะทั้งหมดในระดับที่แตกต่างกัน
ตัวอย่างเกมที่มีเหล่าคณะ ได้แก่ เกมเล่นตามบทบาทบนโต๊ะอย่าง เดอะรีเควียม, เล่นตามบทบาทผู้เล่นเดี่ยวอย่างซีรีส์บาลเดอส์เกต, เกมออนไลน์ผู้เล่นจำนวนมากแบบเล่นตามบทบาท เช่น เวิลด์ออฟวอร์คราฟต์, แอนนาร์ชีออนไลน์ และวอร์แฮมเมอร์ออนไลน์, เกมแอ็กชันเล่นตามบทบาทโอเพนเวิลด์อย่างเก็นชินอิมแพกต์ ตลอดจนเกมแอ็กชันเล่นตามบทบาทหลายผู้เล่นอย่างไฟนอลแฟนตาซี XI
== บทบาทคณะในรูปแบบการเล่น ==
=== การจัดการทรัพยากร ===
การจัดการทรัพยากรเป็นส่วนสำคัญของเกมสวมบทบาท และตัวละครที่ควบคุมโดยผู้เล่น ไม่ว่าพวกเขาจะสามารถเข้าร่วมการต่อสู้หรือไม่ก็ตาม จะมีประโยชน์เสมอหากมีความสามารถในการบรรทุกสิ่งของที่หนักหรือเทอะทะ ตัวละครที่ผู้เล่นไม่ได้ควบคุมหรือตัวละครอื่นที่ผู้เล่นควบคุมซึ่งใช้โดยผู้เล่นโดยคำนึงถึงจุดประสงค์นี้เท่านั้นเรียกว่าม้าล่อ (mules) อย่างไรก็ตาม โดยปกติแล้ว เฉพาะในเกมบนโต๊ะและผู้เล่นเดี่ยวเท่านั้น สมาชิกในคณะมีค่าสำหรับศักยภาพทางยุทธวิธี และ/หรือเรื่องราวของพวกเขา
== พันธมิตรตัวละครที่ผู้เล่นไม่ได้ควบคุม ==
นับตั้งแต่การถือกำเนิดของสภาพแวดล้อมคอมพิวเตอร์สามมิติและไอโซเมตริกในเกม การใช้คณะและการควบคุมปัญญาประดิษฐ์โดยคอมพิวเตอร์ของสมาชิกในคณะที่ผู้เล่นไม่ได้ควบคุมก็เพิ่มขึ้น ข้อยกเว้นประการหลังรวมถึงไฟนอลแฟนตาซี XII (ตัวมันเองเป็นข้อยกเว้นสำหรับส่วนที่เหลือของซีรีส์ในการต่อสู้และการเดินทางที่เกิดขึ้นในสภาพแวดล้อม 3 มิติเดียวกัน) ซึ่งการกระทำเริ่มต้นของสมาชิกทุกคนในคณะจะเป็นไปตามสคริปต์พฤติกรรมที่ซื้อด้วยเงินในเกม และปรับแต่งโดยผู้เล่น เว้นแต่ผู้เล่นจะเข้าควบคุมสมาชิกในคณะ และระบุการกระทำของพวกเขา
== อ้างอิง ==
คำศัพท์เกมเล่นตามบทบาท
พายุหิมะในประเทศอิหร่าน ค.ศ. 1972

พายุหิมะในเดือนกุมภาพันธ์ ค.ศ. 1972 ที่ประเทศอิหร่าน เป็นพายุหิมะที่อันตรายที่สุดในประวัติศาสตร์ ซึ่งทำให้อุณหภูมิต่ำลงเป็นเวลาหนึ่งสัปดาห์ และมีพายุหิมะที่มีรุนแรงตั้งแต่วันที่ 3–9 กุมภาพันธ์ ค.ศ. 1972 ทำให้มีผู้เสียชีวิตมากกว่า 4,000 คน พายุนี้พัดกองหิมะมากกว่า  ไปทั่วเขตชนบททางภาคตะวันตกเฉียงเหนือ ภาคกลาง และภาคใต้ของอิหร่าน
ภาคใต้ของประเทศอิหร่านเผชิญกับกองหิมะสูง  ฝังผู้คนไปอย่างน้อย 4,000 คน จากรายงานในหนังสือพิมพ์เอตเตลอออต เมืองแอร์แดกอนและหมู่บ้านรอบนอกถูกโจมตีหนักที่สุด และไม่มีผู้รอดชีวิตในเมืองคอกอนหรือโคเมฮร์ ในภาคตะวันตกเฉียงเหนือใกล้กับชายแดนประเทศตุรกี หมู่บ้านเชกลอบกับประชาชน 100 คนถูกฝังในหิมะ
==อ้างอิง==
พายุหิมะ
พายุหิมะ
Blizzard
Iran Blizzard, 1972
Iran Blizzard, 1972
ลมฟ้าอากาศสุดโต่งในทวีปเอเชีย
มัสยิดอัลคุละฟาอ์

มัสยิดอัลคุละฟาอ์ (جامع الخلفاء) เป็นมัสยิดซุนนีในเมืองแบกแดด ประเทศอิรัก
มัสยิดนี้เริ่มสร้างขึ้นตามพระราชกระแสรับสั่งของเคาะลีฟะฮ์องค์ที่ 17 อัลมุกตะฟี  แห่งรัฐเคาะลีฟะฮ์อับบาซียะฮ์ ในฐานะมัสยิดกลางสำหรับพระราชวังที่แผ่ขยายไปทุกสารทิศซึ่งสร้างโดยพระองค์กับอัลมุอ์ตะฎิด พระราชบิดา ด้วยเหหตุนี้ มัสยิดนี้มักถูกเรียกกันในชื่อ มัสยิดอัลก็อศร์ (جامع القصر) ซึ่งในภาษาอาหรับแปลตรงตัวว่า "มัสยิดของพระราชวัง" ต่อมา มัสยิดนี้ถูกขนานนามว่า มัสยิดของเคาะลีฟะฮ์ ซึ่งทำให้ได้ชื่อในปัจจุบันว่า อับคุละฟาอ์ มัสยิดนี้เป็นหนึ่งในแลนด์มาร์กทางประวัติศาสตร์ของเมืองแบกแดด และได้รับการกล่าวถึงในบันทึกการเดินทางของอิบน์ บะฏูเฏาะฮ์ ขณะไปที่แบกแดดใน ค.ศ. 1327
ส่วนที่โดดเด่นที่สุดของมัสยิดคือหอมินาเรตสูง  ที่ยังคงมีรูปแบบเดิมจากสมัยอับบาซียะฮ์ และเป็นส่วนเดียวที่ยังหลงเหลือในปัจจุบัน โดยหอนี้ได้รับการตกแต่งใหม่ใน ค.ศ. 1960 อย่างไรก็ตาม ในปัจจุบัน มันมีความเสี่ยงที่จะถล่มลงมาเนื่องจากการขาดการบำรุงรักษา ซึ่งมีการกล่าวหาว่าเกิดจากการแบ่งแยกนิกายระหว่างมัสยิดแบบซุนนีกับรัฐบาลส่วนใหญ่ของชีอะฮ์ เนื่องจากความเอียงของมินาเรต ทำให้ชาวบ้านเรียกมัสยิดนี้ว่า "อัลอะห์ดับ" (الأحدب) แปลว่า "หลังโกง"
==อ้างอิง==
มัสยิดในคริสต์ศตวรรษที่ 10
มัสยิดที่แบกแดด
สถาปัตยกรรมอับบาซียะฮ์
มัสยิดซุนนีในประเทศอิรัก
ววาดือสวัฟ ราตช์กีแยวิตช์

ววาดือสวัฟ ราตช์กีแยวิตช์ (; 28 มกราคม ค.ศ. 1885&nbsp;– 6 มิถุนาย ค.ศ. 1947) เป็นชาวโปแลนด์ที่เป็นนักการเมือง นักกฎหมาย นักการทูต และประธานาธิบดีคนแรกของรัฐบาลพลัดถิ่นโปแลนด์ ตั้งแต่ปี ค.ศ. 1939 จนกระทั่งเขาเสียชีวิตในปี ค.ศ. 1947 เขาได้เป็นประมุขแห่งรัฐที่เป็นที่ยอมรับระดับสากล และรัฐบาลพลัดถิ่นได้รับการยอมรับว่าเป็นความต่อเนื่องของรัฐบาลโปแลนด์ในปี ค.ศ. 1939
รัฐบาลพลัดถิ่นโปแลนด์
นักการเมืองโปแลนด์
นักการทูตชาวโปแลนด์
ทนายความโปแลนด์
ประธานาธิบดีโปแลนด์
บุคคลจากคูทาอีซี